Nafarroako Parlamentuko Mahaiak, 2020ko irailaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Pérez-Nievas López de Goicoechea jaunak aurkeztutako galdera, Kontuen Ganberak Tracasa Instrumental enpresa publikoari buruz egin duen txostenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko irailaren 7an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Carlos Pérez-Nievas López de Goicoechea jaunak, Legebiltzarreko Erregelamenduko 190, 191 eta 192. artikuluetan ezarritakoaren babesean, honako galdera hau aurkezten du, lehendakariak hurrengo Osoko Bilkuran ahoz erantzun dezan:

Tracasa Instrumental eta Tracasa Mercado enpresen kontratazioan, kontrolean eta fakturazioan irregulartasunak daudela zalantzarik gabe azaltzen duen Kontuen Ganberaren txostena ezagututa, txosten horren berri emanen al dio Nafarroako Gobernuak Fiskaltzari, jarduketa horietan diru publikoari eraginen lioketen deliturik dagoen sakon iker dezan?

Iruñean, 2020ko irailaren 3an

Foru parlamentaria: Carlos Pérez-Nievas López de Goicoechea